CRIDA URGENT - 7 de desembre de 2023

**MÈXIC**

**La lluita per a l’alliberament de Yonny Ronay continua**

**Yonny Ronay Chacón González** va ser condemnat a Chiapas a una pena de presó molt forta sobre una base de confessions obtingudes sota tortura i de proves fabricades. Fa poc, un jutge ha comprovat irregularitats en el seu procés penal i ha ordenat regularitzar-lo. S’haurà d’emetre una nova sentència en apel·lació, cosa que podria donar lloc al seu alliberament.

El 13 de març del 2019, quan tornava a casa seva a Cintalapa, Yonny Ronay Chacón González va ser detingut en un control de policia a Tuxtla Gutiérrez, on estudiava. Fou portat sense motiu als locals de la Divisió d’investigacions especials de l’oficina del procurador de l’Estat. Allà hi va patir les primeres tortures per a forçar-lo a confessar un robatori: posat de genolls, fuetades, cops, simulacres d’ofegament, xocs elèctrics. L’endemà el van presentar a la premsa local i a les xarxes socials al costat d’armes pesants, perquè semblés membre d’un clan i autor d’un homicidi en una altra ciutat, la de Villaflores. A l’altre dia, quan hauria d’haver estat alliberat (el dossier contra ell era buit), arribaren altres policies per a transferir-lo als serveis del procurador de Villaflores. Tornen les tortures, ara per a fer-li admetre l’homicidi evocat el dia anterior.

Hi ha certificats i investigacions que donen fe de les tortures que va patir, fetes perquè confessés ara el crim i produir proves falses contra ell. Diferents testimonis han afirmat que el jove no es trobava en el lloc on es va cometre l’homicidi del qual se l’acusa. Malgrat això, el 6 de setembre del 2021, Yonny va ser condemnat a 31 anys i sis mesos de presó.

**En espera d’una justícia justa**

Davant aquesta situació, el Centre de Drets Humans Frayba, amb el qual col·labora l’ACAT-França a Mèxic, va presentar un recurs, demanant una avaluació exhaustiva de les violacions del dret a un procés just i una anàlisi del fons del cas. Cal dir que hi ha un cert nombre d’incoherències identificades en el cas de Yonny Ronay, que susciten dubtes seriosos sobre la validesa de les proves presentades contra ell. Recentment, el jutge encarregat de resoldre aquest recurs ha ordenat el restabliment del procés penal de Yonny Ronay, reconeixent les irregularitats en la manera en la qual es va desenvolupar el judici. S’han de nomenar magistrats nous per a decidir de nou sobre l’apel·lació. La mobilització ha de continuar perquè la innocència de Yonny i els actes de tortura i de fabricació de proves de la qual ha estat objecte, siguin finalment reconeguts.

**Crisi dels drets humans a Mèxic**

Mèxic és un escenari de violacions greus dels drets humans i de crims contra la humanitat. Les autoritats, corruptes amb freqüència, no fan investigacions serioses i la impunitat és la norma. A Chiapas, la fabricació de proves substitueix a les investigacions científiques i respectuoses amb els drets humans, seguint un esquema sistemàtic on diferents autoritats col·laboren per a tenir els relats que necessiten per a resoldre els casos, encara que sigui incriminant persones innocents. Malgrat les incoherències a les proves, les persones són condemnades, sense que en molts casos les defenses aconsegueixin fer sortir a la llum aquestes irregularitats.

Aquesta política d’Estat, arrelada des de l’antic sistema penal, persisteix en l’actual sistema, consolidat a Chiapas des del 2016. Les persones més afectades són les pertanyents a les poblacions més vulnerables, que tenen menys mitjans jurídics i polítics per a defensar-se. A Chiapas i altres estats del sud de Mèxic, com Oaxaca i Guerrero, aquesta situació afecta particularment a la població indígena, que és objecte d’una discriminació estructural.

Adjuntem una proposta de carta (segell d’1,75 euros)

**CARTA A ENVIAR**

. . . . . . . . . . . . . . . . . . . . . . , . . . de diciembre de 2023

**Dr. Guillermo Ramos Pérez**

Magistrado Presidente del Tribunal Superior de Justicia del Estado de Chiapas

Palacio de Justicia, Libramiento Norte Oriente No. 2100, Fracc. El Bosque

C.P. 29049 TUXTLA GUTIERREZ, Chiapas

MÉXICO

Sr. Presidente:

Conociendo los hechos a través de la ACAT-España/Catalunya, afiliada a la Federación Internacional de la Acción de los Cristianos para la Abolición de la Tortura, (FIACAT) he de hacerle saber mi preocupación por la situación de **Yonny Ronay Chacón González** en Chiapas.

Este joven fue detenido ilegalmente el 13 de marzo de 2019 por la División de Investigaciones Especiales de la Oficina del Procurador de Chiapas, en Tuxtla Gutiérrez. Al día siguiente, lo presentaron como un peligroso criminal en la prensa local y en las redes sociales. Al otro día fue liberado, pero también detenido de nuevo por agentes de la Oficina del Procurador de otra circunscripción de Chiapas, la de Villaflores. Rápidamente pasó a detención provisional en esta ciudad, acusado de homicidio agravado y de robo calificado.

Hay certificados médicos e investigaciones que demuestran torturas físicas y psicológicas utilizadas para hacerlo confesar y fabricar pruebas falsas contra él. Varios testigos han afirmado que Yonny no se hallaba en el lugar donde se produjo el asesinato del que se le acusa. A pesar de esto, el 6 de setiembre de 2021, **Yonny Ronay Chacón González** fue condenado a 31 años y seis meses de prisión.

Ante esta situación, el Centro de Derechos Humanos Fray Bartolomé de las Casas (Frayba) ha presentado el recurso directo 93/2023, en el cual pide un examen exhaustivo de las violaciones presumibles del derecho a un proceso justo, y también un análisis del fondo del caso. Es importante remarcar que en la investigación sobre el caso de **Yonny** se han identificado múltiples incoherencias. Añadidas a las declaraciones de los testigos, ponen dudas sobre la validez de las pruebas presentadas contra él.

El magistrado Jorge Mason Cal y Mayor finalmente ha resuelto sobre el recurso presentado por Frayba, ordenando el restablecimiento del proceso penal de **Yonny** a causa de las irregularidades constatadas. Esto implicaría el nombramiento de nuevos magistrados para reexaminar el caso, y para emitir una nueva decisión del recurso respetuosa con los procedimientos regulares y las normas más elevadas en materia de Derechos Humanos.

En consecuencia, le pido que quiera nombrar los nuevos magistrados que han de resolver este caso, así como exigir que evalúen de manera exhaustiva e imparcial las pruebas presentadas por **Yonny Ronay Chacón González**. Las graves violaciones de los derechos fundamentales y la fabricación de la culpabilidad de **Yonny Ronay Chacón González** han de ser debidamente tomadas en cuenta, para que su inocencia sea sacada a la luz y para que finalmente sea puesto en libertad.

Reciba, Sr. Magistrado Presidente, mis más respetuosos saludos.

Signatura:

Nombre: Dirección:

**TRADUCCIÓ DE LA CARTA**

. . . . . . . . . . . . . . . . . . . . . . , . . . de desembre del 2023

**Dr. Guillermo Ramos Pérez**

Magistrat President del Tribunal Superior de Justícia de l’Estat de Chiapas

Palacio de Justicia, Libramiento Norte Oriente No. 2100, Fracc. El Bosque

C.P. 29049 TUXTLA GUTIERREZ, Chiapas

MÈXICO

Sr. Magistrat President:

Coneixent els fets a través de l’ACAT-España/Catalunya, afiliada a la Federació Internacional de l’Acció dels Cristians per a l’Abolició de la Tortura, (FIACAT) he de fer-vos saber la meva preocupació per la situació de **Yonny Ronay Chacón González** a Chiapas.

Aquest jove va ser detingut il·legalment el 13 de març del 2019 per la Divisió d’Investigacions Especials de l’Oficina del Procurador de Chiapas, a Tuxtla Gutierrez. L’endemà, el van presentar com un perillós criminal a la premsa local i a les xarxes socials. L’endemà va ser alliberat, però també detingut de nou per agents de l’Oficina del Procurador d’una altra circumscripció de Chiapas, la de Villaflores. Ràpidament va passar a detenció provisional en aquesta ciutat, acusat d’homicidi agreujat i de robatori qualificat.

Hi ha certificats mèdics i investigacions que demostren tortures físiques i psicològiques utilitzades per a fer-lo confessar i fabricar proves falses contra ell. Diferents testimonis han afirmat que **Yonny** no es trobava en el lloc on es va produir l’assassinat de què se l’acusa. Malgrat això, el 6 de setembre del 2021, **Yonny Ronay Chacón González** va ser condemnat a 31 anys i sis mesos de presó.

Davant d’aquesta situació, el Centre de Drets Humans Fray Bartolomé de las Casas (Frayba) ha presentat el recurs directe 93/2023, en el qual demana un examen exhaustiu de les violacions presumibles del dret a un procés just, i també una anàlisi del fons del cas. És important remarcar que en la investigació sobre el cas de **Yonny** s’hi han identificat múltiples incoherències. Afegides a les declaracions dels testimonis, posen el dubte sobre la validesa de les proves presentades contra ell.

El magistrat Jorge Mason Cal y Mayor finalment ha resolt sobre el recurs presentat per Frayba, ordenant el restabliment del procés penal de **Yonny** a causa de les irregularitats constatades. Això implicaria el nomenament de nous magistrats per a reexaminar el cas, i per a emetre una nova decisió del recurs, respectuosa amb els procediments regulars i les normes més elevades en matèria de drets humans.

En conseqüència, us demano que vulgueu nomenar els nous magistrats que han de resoldre aquest cas, així com exigir que avaluïn de manera exhaustiva i imparcial les proves presentades per **Yonny Ronay Chacón González**. Les greus violacions dels drets fonamentals i la fabricació de la culpabilitat de **Yonny Ronay Chacón González** han de ser degudament preses en compte, perquè la seva innocència sigui portada a la llum i perquè sigui finalment alliberat.

Rebi, Sr. Magistrat president, les meves salutacions més respectuoses.

Signatura:

Nom: Adreça: